Noormarkun seurakunnan esityslistapöytäkirja 7/2019

Seurakuntaneuvoston kokous to 10.10.2019 klo 18 Noormarkun pappila.

Kari Penttinen puheenjohtaja

Ulla-Riitta Aromaa

Jouni Erola poissa

Leena-Maija Haaparanta

Tuuli Heervä poissa

Jouni Heinonen

Taru Kallionkieli

Ismo Laivonen

Pekka Myllymäki varapuheenjohtaja

Pirjo Mäki

Ari Passilahti

Marita Salmio poissa

Helvi Walli

Hannu Anttoora sihteeri

Jukka Hietamäki varajäsen

Leena Kallionsivu varajäsen

Kalle Suomi varajäsen, poissa

Eeva Uusimäki kutsuttu § 94

§ 90

Kokouksen avaus ja alkuhartaus

Puheenjohtaja avasi kokouksen, suoritti nimenhuudon ja piti alkuhartauden.

§ 91

Kokouksen laillisuus ja päätösvaltaisuus

Esitys: Kokous todetaan lailliseksi ja päätösvaltaiseksi.

Päätös: Esityksen mukaan

§ 92

Pöytäkirjan tarkastajien valinta ja pöytäkirjan tarkastaminen.

Esitys: Pöytäkirjan tarkastajiksi valitaan Leena Kallionsivu ja Helvi Walli.

Pöytäkirja tarkastetaan heti kokouksen jälkeen.

Päätös: Esityksen mukaan.

§ 93 Työjärjestyksen hyväksyminen

Esitys: Hyväksytään esityslistapöytäkirja kokouksen työjärjestykseksi.

Päätös: Muissa asioissa keskustellaan hautauspolusta. Hyväksyttiin esityslista.

§ 94

HTH-päällikkö Eeva Uusimäki kutsuttuna

Kirkkoherra on kutsunut HTH-päällikkö Eeva Uusimäen tutustumaan Noormarkun seurakuntaneuvoston jäseniin ja kertomaan yhtymän ajankohtaisista hallinto-, talous- ja henkilöstöasioista.

Esitys: Seurakuntaneuvosto tutustuu HTH-päällikköön ja keskustelee ajankohtaisista yhtymään liittyvistä asioista

Päätös: HTH-päällikkö Eeva Uusimäki kertoi seurakuntayhtymän taloudesta, henkilöstöasioista ja hallinnosta. Keskusteltiin esiin nousseista asioista.

§ 95

Noormarkun metsäsuunnitelman eriyttäminen

Porin seurakuntayhtymässä kaikki metsät ovat saman ly-tunnuksen alla, mutta seurakuntien lahjoitusmetsistä päättävät seurakunnat.

Esitys: Noormarkun seurakunnan metsäsuunnitelma eriytetään Porin seurakuntayhtymän metsäsuunnitelmasta. Seurakuntaneuvoston varapuheenjohtaja Pekka Myllymäki valtuutetaan toimimaan Noormarkun seurakunnan metsien vastaavana yhdyshenkilönä.

Päätös: Pekka Myllymäki poistui asian käsittelyn ajaksi.

Noormarkun seurakunnan metsiä ei eriytetä seurakuntayhtymän metsäsuunnitelmasta, vaan hoidetaan yhdessä seurakuntayhtymän metsäsuunnitelman mukaisesti. Noormarkun seurakunta vastaa Noormarkun seurakunnan metsämenoista ja -tuloista. Pekka Myllymäki nimetään edustamaan Noormarkun seurakuntaa metsäasioissa.

§ 96

Kaasugrillin ja suojakatoksen hankkiminen Pomarkun alueelle

Pomarkun alueen nykyinen kaasugrilli on tullut käyttöikänsä päähän. Tarvittava suojakatos on ollut muualta lainassa. Kaasugrillin hinta on noin 1 000 euroa ja suojakatoksen noin 350 euroa.

Esitys: Seurakuntaneuvosto hankkii Pomarkun alueelle kaasugrillin sekä suojakatoksen. Kustannukset maksetaan kolehtivaroista.

Päätös: Seurakunta hankkii kaasugrillin ja suojakatoksen seinineen esityksen mukaan. Lisäksi hankitaan katokseen nimitunnus. Valtuutetaan Pekka Myllymäki tekemään hankinta.

§ 97

Noormarkun seurakunnan lausunto kappalaisen viran lakkauttamisesta ja seurakuntapastorin viran perustamisesta 1.1.2020 alkaen

Porin seurakuntayhtymän yhteinen kirkkoneuvosto on kokouksessaan 18.9.2019 päättänyt pyytää Noormarkun seurakunnalta lausuntoa Noormarkun vanhan kappalaisen viran lakkauttamisesta ja seurakuntapastorin viran perustamisesta 1.1.2020 alkaen. Noormarkun kappalaisen virka on ollut täyttämättä 1.9.2017 alkaen ja viransijaisena virkaa on hoitanut pastori Jaakko Rainerma. Noormarkun seurakuntaneuvosto on toistuvasti ja yksimielisesti esittänyt Turun arkkihiippakunnan tuomiokapitulille kappalaisen viran haettavaksi julistamista, viimeiseksi 6.8.2019. Noormarkun seurakunta haluaa säilyttää mahdollisuuden itse valita papistonsa. Kustannusvaikutukset virkojen välillä ovat pienet. Kappalainen on vakinainen virka, jonka hakemiseen vaaditaan pastoraalitutkinnon suorittamien. Noormarkun seurakunnassa on kolme papinvirkaa, kun lähes vastaavan kokoisessa Meri-Porin seurakunnassa on neljä pappia.

Esitys: Noormarkun seurakunta esittää Turun arkkihiippakunnan tuomiokapitulille, että se julistaisi haettavaksi Noormarkun kappalaisen viran 1.1.2020 alkaen.

Päätös: Esityksen mukaan.

§ 98

Elisa Rainerman työsuhteen jatkaminen

Vastaava lastenohjaaja Anne Laikkola jäi toukokuussa 2019 vuosilomalle ja elokuussa eläkkeelle ja hänen tointaan on kirkkoherran virkamiespäätöksellä sijaistanut Elisa Rainerma 1.6.2019 alkaen. Sijaisuus päättyy 30.11.2019.

Esitys: Seurakuntaneuvosto jatkaa Elisa Rainerman työsuhdetta vastaavana lastenohjaajana ajalla 1.12.2019- 30.6.2020.

Päätös: Esityksen mukaan. Vastaavan lastenohjaajan vaativuusryhmä on 402.

§ 99

Hanketyöntekijän palkkaaminen

Keväällä 2019 Jukka Jylli lahjoitti 50 000 euroa käytettäväksi Noormarkun seurakunnan vanhustyön hyväksi. Seurakunnan diakoniatiimi on valmistellut huolellisesti lahjoituksen käyttöä. Lahjoitusvaroilla on tarkoitus toteuttaa etsivän vanhustyön hanke, jonka vetäjäksi palkataan lahjoitusvaroilla työntekijä. Diakoniatiimi on seurakuntaneuvoston päätöksellä (5.9.2019) haastatellut sosionomi-diakoniopiskelija Annukka Viitasta. Diakoniatiimi ehdottaa seurakuntaneuvostolle, että Annukka Viitanen palkataan etsivän vanhustyön työntekijäksi lahjoitusvaroilla.

Esitys: Seurakuntaneuvosto palkkaa hanketyöntekijäksi ajalle 1.11.2019-31.10.2020 opiskelija Annukka Viitasen. Hänen työaikansa on 11 päivää kuukaudessa (50 %) ja palkka virkaehtosopimuksen mukainen miinus 10 %. Kustannukset maksetaan Jukka Jyllin lahjoitusvaroista. Työntekijä raportoi seurakuntaneuvostolle hankkeen toteutumisesta neljännesvuosittain. Hänen esimiehenään on kirkkoherra.

Päätös: Esityksen mukaan. Hanketyöntekijän palkkaus on vaativuusryhmän 502 mukainen vähennettynä 10%:lla.

§ 100

Muut asiat

Kari Penttinen poistui asian käsittelyn ajaksi. Outi Penttinen on aloittanut 1.10.2019 diakoniatyössä Hanna-Leena Piittalan sijaisena. Seurakuntaneuvoston päätös 5.9.2019. Sijaisuus kestää vuoden 2019 loppuun. Carita Anttila toimii Pomarkun alueen diakoniatyöntekijänä, kun taas Outi Penttinen vastaa vanhustyöstä Noormarkun alueella.

Jaana Uurainen työskentelee määräaikaisena lastenohjaajana 1.9.2019-31.12.2019. Hän suorittaa samalla oppisopimuskoulutusta Jyväskylän kristillisellä opistolla.

Piispan viikkomessu Keski-Porin kirkossa 16.10. klo 12 seurakuntayhtymän työntekijöille ja luottamushenkilöille. Lisäksi infoa tulevasta seurakuntayhtymän piispantarkastuksesta, joka toteutetaan 9.-10.3.2020.

Keskusteltiin 1.10. käyttöön tulleesta hautauspolusta. Hautauspolun esittely toteutuu seuraavassa kokouksessa.

§ 101

Diakonian viran sijaisuuden haku

Esitettiin (Taru Kallionkieli) hakua ilmoitustauluilla, Ulla-Riitta Aromaa kannatti.

Esitettiin (Pirjo Mäki) hakua MOL:n nettisivuilla, Leena-Maija Haaparanta kannatti.

Suoritettiin kädennostoäänestys, jossa 7 seurakuntaneuvoston jäsentä kannatti Taru Kallionkielen esitystä ja 4 Pirjo Mäen esitystä.

Pirjo Mäki esitti ilmoitustaululla tapahtuvan julkisen haun laillisuuden tarkastamista.

§ 102 Oikaisuvaatimusohjeet ja valitusosoitus

§ 103

Kokouksen päätös

Puheenjohtaja päätti kokouksen klo 21.15.

Päätöksistä on tehty LaVa-arviointi

Pöytäkirja on nähtävillä Noormarkun seurakunnan ilmoitustaululla Vanha Vaasantie 8

ajalla 11.10 – 25.10.2019 Noormarkun seurakuntatoimiston aukioloaikoina ma-ke klo 9-14.

Kari Penttinen Pekka Myllymäki Hannu Anttoora

puheenjohtaja puheenjohtaja § 101 sihteeri

Olemme tarkastaneet pöytäkirjan ja todenneet sen kokouksen kulun mukaiseksi

Leena Kallionsivu Helvi Walli.